stanford-oval/wikipedia huggingface dataset:
ראול ג'וליה
קריירת משחק > בברודוויי

לאחר קריירת משחק קצרה על בימות תיאטרון בפוארטו ריקו ניסה חוליה את מזלו על הבמות הגדולות בברודוויי וב-1968 ערך את הבכורה במחזה "הדבר הקובני". ב-1972 היה מועמד לפרס טוני וקיבל את פרס דרמה דסק עבור תפקידו במחזמר "שני ג'נטלמנים בוורונה", בו גילם את פרוטאוס. ב-1975 היה מועמד בשנית לפרס הטוני על תפקידו בקומדיה "איפה צ'ארלי?". הופעתו במחזמר "אופרה בגרוש" אשר הקנתה לו מועמדות טוני שלישית הצריכה את חוליה לדבר לראשונה במבטא בריטי.
בעת שהותו באיטליה קיבל חוליה את התסריט למחזמר "Nine". הוא נענה בחיוב לתפקיד גאודיו קונטיני וכהכנה הוא נסע ללונדון ושכר מורה מיוחד לאנגלית כדי לעבוד על הניב הבריטי. על הופעתו היה מועמד לפרס הטוני בפעם הרביעית.
קריירת משחק > בהוליווד

חוליה התפרסם לראשונה כשחקן קולנוע בשנת 1971 בדרמת הפשע "בהלה בפארק הסמים", שם גילם אמן המכור להרואין, לצדו של אל פצ'ינו בתפקיד הראשי הראשון שלו. ב-1982 נבחר חוליה לשחק בעיבוד הקולנועי למחזהו של ויליאם שייקספיר "הסערה" בתפקיד רועה הכבשים היווני קליבונס המחזר אחרי מירנדה (מולי רינגוולד), בתו של פיליפ דמטריוס (ג'ון קאסאווטס). על הופעתו בסרט הועמד חוליה לפרס גלובוס הזהב בקטגוריית שחקן המשנה הטוב ביותר. לקראת צילומי הסרט נסע חוליה לאיטליה, כדי לחוות מהתרבות שהיוותה השראה למחזה.
הופעתו בסרט בתוספת לקריירה בימתית מרשימה הספיקה לפרנסיס פורד קופולה ללהק אותו לפנטזיה המוזיקלית "אחד מהלב", בו גילם את תפקיד המוזיקאי האפל ריי.
לאחר שנתיים בהן לא הופיע בסרטים חזר חוליה להוליווד כדי לגלם את האסיר הפוליטי ולנטין ארגויי בדרמת כותלי הכלא "נשיקת אשת העכביש", תפקיד שהקנה לו מועמדות לפרס גלובוס הזהב בקטגוריית שחקן הטוב ביותר בתפקיד ראשי. התסריט ריתק את חוליה עד כדי כך שסיכם על השתתפותו בסרט עוד לפני שקיבל שכר.
חוליה נסע לדרום אמריקה וראיין מורדים ואסירים לשעבר בניסיון להבין את שחוו וללמוד את דפוס הפעולה על פיו התנהלו בעת שהותם בכלא.
ב-1986 גילם במותחן "הבוקר שאחרי", בבימויו של סידני לומט, את הספר חואקין הרוצה להתגרש בכל תוקף מאשתו אלכס (ג'יין פונדה). ב-1988 היה מועמד לפרס גלובוס הזהב בפעם השלישית בזכות הופעתו כפוליטיקאי המושחת רוברטו סטרוסמן בקומדיה "ירח מעל פארדור". על אף המועמדות לפרס גלובוס הזהב, את מירב פרסומו בשנה זו קיבל דווקא בזכות הופעתו במותחן הפשע המצליח של רוברט טאון "טאקילה סאנרייז" בו גילם את איל הסמים המקסיקני קרלוס.
שנת 1990 הייתה עמוסה בקריירה של חוליה, בה כיכב בשובר הקופות "בחזקת חף מפשע" בתור עורך הדין סנדי סטרן, פרקליטו של התובע המחוזי רסטי סביץ' (האריסון פורד). לרזומה הוסיף הופעות בדרמה של סידני פולאק "הוואנה" בדמותו של הרופא ד"ר ארתורו דוראן, ממנהיגי המהפכה הקובנית, ובסרט הפעולה של קלינט איסטווד "שיעור באש" בתור הגנגסטר הגרמני סטורם, המפעיל משחתת מכוניות בלתי חוקית.
ב-1991 הופיע חוליה בעיבוד הקולנועי "משפחת אדמס", חוליה לוהק לתפקיד אב המשפחה גומז אדמס וגילם את הדמות גם בסרט ההמשך "החיים על פי משפחת אדמס".
שנת 1994, בה נפטר, הייתה גם שנת השיא המקצועית שלו עם זכיות בפרס גלובוס הזהב, פרס אמי ופרס גילדת שחקני המסך לשחקן הטוב ביותר במיני סדרה/סרט טלוויזיה על הופעתו בתור הפעיל החברתי הברזילאי שיקו מנדז בהפקה "העונה הבוערת". תפקידו האחרון של חוליה בקולנוע לפני מותו היה בגרסה הקולנועית למשחק הווידאו המפורסם "סטריט פייטר", בסרט גילם את דמות הדיקטטור, הגנרל מ. בייסון. הסרט, שיצא לאחר מותו, הוקדש לזכרו של חוליה.
חיים אישיים

חוליה היה נשוי פעמיים במשך חייו. נישואיו הראשונים למאגדה ווסלו החזיקו מעמד ארבע שנים. הוא התחתן בשנית ב-1976 עם השחקנית מרל פולרויי לה נשאר נשוי עד למותו, ולזוג נולדו שני ילדים.
ב-1994 סבל חוליה מהרעלת מזון במהלך צילומים במקסיקו. בעקבות ההרעלה ובשל ניתוח קיבה שעבר מספר חודשים קודם לכן, מצבו החל להידרדר. לאחר שעבר טיפולים והתאושש בארצות הברית, חזר לסט הצילומים במקסיקו והשלים את צילומי הסרט, אף שאיבד משקל רב והיה במצב גופני רעוע. אף שקיבל הוראות מפורשות לנוח, היה להוט לקראת תפקידו בסרט "סטריט פייטר" והתכונן לקראתו יחד עם ילדיו, שהיו מעריצים נלהבים של המשחק.
לאחר שסיים לצלם את הסרט החל להרגיש כאבים עזים בקיבתו והוא הובהל לבית חולים בניו יורק. בתחילה לא ייחס לכך חשיבות רבה, וקרא ממיטתו את התסריט לסרט "דספרדו", בו היה אמור לגלם את המאפיונר בוצ'ו, ואולם מצבו הלך והחמיר. לאחר שעבר שבץ מוחי פתאומי, הניסיונות להציל את חייו עלו בתוהו, והוא הועבר במצב אנוש ממיטת חוליו להוספיס מקומי למשך ארבעה ימים, שבסופם נפטר מדימום מוחי כשהוא בן 54.
ב-21 בנובמבר 1994 הכריז ראש עיריית ניו יורק רודולף ג'וליאני כאות הוקרה לשחקן על "יום ראול חוליה". ב-1996 הוא הוכנס להיכל התהילה של ברודוויי.
פילמוגרפיה נבחרת

בהלה בפארק הסמים (1971)
ראלי (1976)
העיניים של לורה מרס (1978)
הסערה (1982)
כבול בקסמיו (1982)
אחד מהלב (1982)
על זיכרון הבנק (1983)
Compromising Positions‏ (1985)
נשיקת אשת העכביש (1985)
הבוקר שאחרי (1986)
טקילה סאנרייז (1988)
ירח מעל פארדור (1988)
The Penitent ‏(1988)
רומרו (1989)
הוואנה (1990)
שיעור באש (1990)
בחזקת חף מפשע (1990)
משפחת אדמס (1991)
החיים על פי משפחת אדמס (1993)
סטריט פייטר (1994)
דדי גראוכר

| --- | --- |
אין תמונה חופשית
 לידה:  30 ביולי 1961 י"ז באב ה'תשכ"א ישראל 
 פטירה:  11 בספטמבר 2023 (בגיל 62) כ"ו באלול ה'תשפ"ג פתח תקווה, ישראל 
 שם לידה:  עודד דוד גראוכר
 מוקד פעילות:  ישראל 
 תקופת הפעילות:  1990–2018 (כ־28 שנים)
 עיסוק:  זמר
 סוגה:  מוזיקה חסידית
 חברת תקליטים:  גל פז, נועם הפקות, גרינטק
 
עודד דוד (דדי) גראוכר (30 ביולי 1961 – 11 בספטמבר 2023) היה זמר חסידי ואיש עסקים ישראלי.
ביוגרפיה

נולד בגבעתיים לציפורה ולישעיהו יחיאל הלוי גראוכר, ממשפחה שמוצאה מחסידות גור. למד בבית הספר הדתי "אמונים" בעיר, בן כיתתו של משה ליאון. אמו נהרגה בתאונת דרכים כשהיה בן 16. לאחר זמן קצר נפטר גם אביו. לאחר פטירת הוריו גדל אצל סבו. כנער, למד בחטיבת הביניים המכינה בגבעת שמואל, ובתיכון למד בישיבת כפר הרוא"ה. לאחר מכן המשיך ולמד מספר שנים את כל הש"ס גמרא מפי הרב שבתי סבתו כחלק מחבורת הש"ס שהיו כיתת התלמידים הראשונה של  ישיבת בית אל.
קריירה מוזיקלית

את הקריירה המוזיקלית שלו החל בשנות ה-70 כנער בלהקת "צליל בזמר - צברים", תחת ניצוחו של יגאל צליק. בשנות ה-90 השתתף בכמה אלבומים. בין היתר, היה במקהלת הילדים שביצעה את קולות הרקע באלבומו של מרדכי בן-דוד "וכל מאמינים".. בעת לימודיו בישיבת כפר הרוא"ה היה חבר במקהלה בניצוחו של מרדכי סובול, והשניים החלו לעבוד על הפקת תקליט עבור גראוכר, מלחניו של גראוכר, סובול ועקיבא מרגליות. זמן קצר לפני הוצאת האלבום נפטר אביו, והישיבה נטלה על עצמה את הוצאת האלבום. בתקופה שלאחר מכן הוציא הרב ברוך צ'ייט אלבום מלחניו, ובו שר גראוכר כמה שירים, ובהם "כי הם חיינו".
ב-1979, בגיל 19, הוציא את אלבומו הראשון "ותחזינה עינינו". להיטי האלבום היו "הללו את השם", "שאלו שלום ירושלים", "ותחזינה עינינו". ב-1993 הוציא את האלבום דדי 1 – רָצָה. להיטי האלבום היו "כי הם", "אמא", "וזכינו", "לב טהור", "שמח". ב-1994 הוציא את אלבומו השלישי, "אמנם". להיטי האלבום היו: "כי הם", "חסד", מחבלי", "הוא יגאל", "לך אתן", "חברא". ב-1996 הוציא את אלבומו הרביעי, "ואהבת" בו ביצע חידוש לשיר וקווי ה' והלהיטים היו "מנחם" שנכתב לזכרו של מנחם ארנטל, "עוד ישמע", "יהי רצון", "עד אמצא" ו"חברון". ב-1998 הוציא אלבום חמישי, "בטחו בה'" בו ביצע עם ילד הפלא עמית ליסטוונד דואט בשיר אחינו.
ב-1995 חלק גראוכר את הבמה עם מרדכי בן דוד בשני קונצרטים בישראל, כשבאחד השתתפו כ-3,000 איש ובשני כ-10,000 משתתפים. ב-1996 השתתף בהופעה שנחשבת לגדולה ביותר בתולדות המוזיקה החסידית, שנערכה בפארק הירקון, לצד אברהם פריד ומרדכי בן דוד. בהופעה השתתפו על פי ההערכות כמאה אלף אנשים.
גראוכר הופיע מספר פעמים במופע האסק, הקונצרט השנתי היוקרתי של המוזיקה החסידית. ארגון האסק הנציח את זכר הוריו של גראוכר וקרא על שמם את אחד מבנייני הארגון.
היה חבר הנהלת מקהלת "יובל" של ד"ר מרדכי סובול.
קריירה מוזיקלית > הפסקת הפעילות

גראוכר נחשב לזמר פופולרי בשנות התשעים של המאה העשרים ובעשור הראשון של המאה העשרים ואחת. לאחר מכן פרש מתחום המוזיקה ופתח בקריירה עסקית, כשמדי פעם התארח באירועים מוזיקליים שונים.
באוקטובר 2018 אושפז בבית חולים במצב קשה לאחר שהתגלתה בגופו מחלת הסרטן. בשנים שלאחר מכן היה מצבו הבריאותי רעוע מאוד והוא אושפז ושוחרר לסירוגין מבית החולים פעמים רבות. נפטר ממחלתו ב-11 בספטמבר 2023. הותיר אחריו את רעייתו ותשעה ילדים.
חיים אישיים

היה נשוי למלכה דבורה והתגורר בפתח תקווה.
בנו שי הוא בעליה של חברת "שירותי VIP", חבר עמותת 'כלל ישראל' ומייסד ארגון 'ביחד ננצח' המסייע לחיילים. בנו אביאל, הוא מעבד מוזיקלי ומלחין. בשנת 2023, במהלך מלחמת חרבות ברזל, הוציא את הסינגל "אני מצדיע לך", המבוסס על הלחן האחרון של אביו.
דיסקוגרפיה > אלבומי סולו

ותחזינה עינינו (1985)
רָצָה (1993)
אמנם (1994)
ואהבת (1996)
בטחו בה' (1998)
הכל לטובה (2003)
אדון השלום (2004)
דיסקוגרפיה > השתתפות באלבומים

כוכבי השמים (2003)
האירוע (2009) (עם מרדכי בן-דוד ואחרים)
הפרויקט של שלאגר (2017)
דדי ויונתן (2005)
קרקס האחים רינגלינג וברנום את ביילי – חול המועד פסח (2005)[דרוש מקור]
מיאמי ודדי: כל ישראל ערבים זה לזה (2004)
הנשמה לך כרך א'. 3 (2003) (עם תזמורת שלהבת)
תן חיוך - רועי ידיד ולהקת ענבי הגפן (יחד עם ישי לפידות) (2002)
הערות שוליים

↑  Jewish Music Report. 18 January 2013. Retrieved 19 October 2014.
↑  Wilder, David (15 October 1995). (PDF). Hebron Chronicles: 68–69. Retrieved 19 October 2014.
↑  מחרוזת שבת - הופעה מיוחדת של אברהם פריד-מרדכי בן דוד ודדי גראוכר בהופעה מיוחדת בפארק הירקון - 1996, נבדק ב-2022-10-08
↑  אחינו- שומר ישראל- דדי גראוכר בהופעה מיוחדת בפארק הירקון - 1996, נבדק ב-2022-10-08
↑  מגזין קול פליי, גיליון 28, תשרי ה'תשפ"ג, עמוד 62.
↑  Israel Music. 2014. Retrieved 19 October 2014.
↑  הזמר דדי גראוכר אושפז במצב קשה, באתר ערוץ 7, 4 באוקטובר 2018
↑  יאיר טוקר, ‏משפחתו של הזמר מתחננת: התפללו עליו, באתר כיכר השבת, 4 באוקטובר 2018
איציק אוחנה, ‏איש העסקים והזמר דדי גראוכר, מאושפז במצב קשה, באתר כיכר השבת, 27 באוגוסט 2023
איציק אוחנה, ‏איש העסקים והזמר דדי גראוכר שוחרר מטיפול נמרץ, באתר כיכר השבת, 29 באוגוסט 2023
↑  יאיר טוקר, ‏הלך לעולמו הזמר ואיש העסקים החרדי ר' דדי גראוכר ז"ל, באתר כיכר השבת, 11 בספטמבר 2023
↑  "Point by Point Summary: Bava Basra 36". shemayisrael.co.il. Retrieved 19 October 2014.
↑  יעקב גולדברג, ‏איש העסקים החרדי שמסייע למשפחות החטופים: "הפערים לא רלוונטיים", באתר ‏מאקו‏, 20 בדצמבר 2023
↑  "Aviel Graucher Presents: Daniel Dahan "Nehora"". The Jewish Insights. September 2013. Retrieved 19 October 2014.
↑   אביאל גראוכר - אני מצדיע לך, בביצוע  I Salute You Aviel Graucher, סרטון בערוץ "אביאל גראוכר הערוץ הרשמי Aviel Graucher Official", באתר יוטיוב (אורך: 4:47), 14 בנובמבר 2023
↑  כוכבי השמים, באתר JewishMusic.fm
| --- | --- |
בקרת זהויות :  NLI: 987007594813005171  ISNI: 0000 0001 0832 7196  LCCN: no2016122856  MusicBrainz: 647eeeca-6b2e-49b5-8637-4231d9c4f422  VIAF: 160805190   WorldCat (עם VIAF): 160805190
עבדו דיאלו

עבדו דיאלו (בצרפתית: Abdou Diallo; נולד ב-4 במאי 1996) הוא כדורגלן צרפתי-סנגלי, המשחק בעמדת הבלם באל-ערבי ובנבחרת סנגל.
קריירת מועדונים > מונקו והשאלה לזולטה ורכם

דיאלו נולד בטור שבצרפת, למשפחה ממוצא סנגלי. אחיו הצעיר של דיאלו הוא הכדורגלן איברהים דיאלו. ושיחק במחלקות הנוער של הקבוצות האזוריות, עד בשבגיל 15 הצטרף לאקדמיית הנוער של מונקו. ב-28 במרץ 2014 חתם דיאלו על חוזהו המקצועני הראשון, כאשר במעמד החתימה אמר עליו ואדים וסיליב, ש"הוא מתאים באופן מושלם לפרויקט שלנו. יש לו כישרון רב, ואנחנו מקווים שהוא ימשיך להתפתח יחד עם השחקנים הנהדרים שיש לנו במונקו". ב-14 בדצמבר באותה שנה ערך דיאלו את הופעת הבכורה שלו במועדון, שהחליף את ברנרדו סילבה בתוספת הזמן של הניצחון של קבוצתו על אולימפיק מארסיי. ביוני 2015 הושאל דיאלו לזולטה ורכם למשך עונת 2015–2016, שם גם נוסה בעמדות ההתקפה - בהן כבש שלושה שערים ב-33 הופעות ליגה באותה עונה. בסיום אותה עונה חזר למונקו, ובעונה העוקבת הופיע בחמישה משחקים וזכה באליפות הליגה.
קריירת מועדונים > מיינץ

ב-14 ביולי 2017 חתם דיאלו במיינץ מהבונדסליגה לחוזה של חמש שנים. ב-9 בספטמבר כבש דיאלו את שערו הראשון במדי המועדון במסגרת הליגה, בניצחון 1–3 על באייר לברקוזן. גם בעונה זו, נוסה דיאלו במגוון עמדות - בקישור ובהגנה, ופתח ב-27 משחקי ליגה.
קריירת מועדונים > בורוסיה דורטמונד

ב-26 ביוני 2018, חתם דיאלו על חוזה בדורטמונד לחמש שנים, כאשר למיינץ שולמו 28 מילוני אירו תמורתו. בריאיון לאחר החתמתו אמר שעוסמאן דמבלה שכנע אותו לחתום בקבוצה. ב-15 בספטמבר אותה שנה, כבש דיאלו את שערו הראשוו במדי השוורצגלבן בניצחון 1–3 על איינטרכט פרנקפורט.
קריירת מועדונים > פריז סן-ז'רמן

ב-16 ביולי 2019 חתם דיאלו בפריז סן-ז'רמן לחמש שנים, ותמורתו קיבלה דורטמונד 32 מיליון אירו.
ב-1 בספטמבר 2022 הושאל לר.ב. לייפציג.
נכלל בסגל נבחרת סנגל לטורניר מונדיאל 2022.
נכלל בסגל נבחרת סנגל לטורניר גביע אפריקה לאומות 2023.
סגנון משחק

דיאלו משחק בדרך כלל במרכז ההגנה. המנהל המקצועי של מיינץ, רוון שרודר, אמר עליו כי "הוא חזק בהגנה וחכם באתגר". מיכאל זורק, שמשמש באותו תפקיד בבורוסיה דורטמונד, אמר כי הוא "בלם מודרני, חזק ואינטליגנטי" וכי הוא יכול לשחק "עמוק יותר בהגנה ואף בקישור ההגנתי".
תארים

אליפות צרפת: 2016/2017
אליפות צרפת: 2019/20,2021/2022
הגביע הצרפתי: 2019/2020, 2020/2021
הסופר קאפ הצרפתי: 2019, 2020, 2022
גביע הליגה הצרפתית: 2019/2020
הערות שוליים

↑  רז אמיר, ‏לא רק פיני זהבי: עסקת ענק לישראלי עם פ.ס.ז', באתר ONE‏, 16 ביולי 2019
↑  Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית)
↑  La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
| נבחרת סנגל – גביע אפריקה לאומות 2021 (מקום ראשון) |
| --- | --- | --- |
|  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה |  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה | סנגל |
| נבחרת סנגל – מונדיאל 2022 |
| --- | --- | --- |
|  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה |  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה | סנגל |
| נבחרת סנגל – גביע אפריקה לאומות 2023 |
| --- | --- | --- |
|  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה |  1 דיאנג •  2 פ. מנדי •  3 קוליבאלי •  4 סק •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מאנה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 ניאחאטה • 20 ח. דיאלו • 21 סבאלי • 22 ע. דיאלו • 23 דיאו • 24 סימה • 25 קמארה • 26 פ. גייה • 27 ע. אנדיאייה • מאמן: סיסה | סנגל |
רבלון

| --- | --- |


 נתונים כלליים
 בורסה:  הבורסה לניירות ערך בניו יורק (REV) 
 מייסדים:  צ'ארלס רבסון 
 תקופת הפעילות:  1932–הווה (כ־92 שנים) 
 חברת אם:  פידליטי השקעות 
 מיקום המטה:  ניו יורק 
 ענפי תעשייה:  תעשיית הקוסמטיקה 
 מוצרים עיקריים:  קוסמטיקה 
  
 www.revlon.com
 
רבלון (באנגלית: REVLON) היא חברה אמריקאית למוצרי קוסמטיקה.
היסטוריה

החברה נוסדה בשנת 1932, בעיצומו של השפל הגדול בארצות הברית. מייסדי החברה הם צ'ארלס וג'וזף רבסון, שני אחים יהודים ממוצא מזרח אירופי שנולדו בארצות הברית. שם החברה מורכב מצירוף אותיות של שמם ושמו של הכימאי ג'וזף לחמן (תורם ה"L" למותג).
בשנת 1932 יצא מוצרה הראשון של החברה, לק לציפורניים שמשווק עד היום. הדוגמנית הראשונה של רבלון הייתה ווליס סימפסון, הדוכסית מווינדזור. ב-2018 נבחרה דברה פרלמן (בתו של יו"ר החברה, רונלד פרלמן) בתור המנכ"לית האישה הראשונה של החברה.
אחת ההמצאות הבולטות של רבלון היא המייק אפ הנוזלי, פטנט משנות ה-50 של המאה ה-20 שזכה בפרסים רבים.
הבושם "צ'ארלי", אשר הושק ב-1973, הוא הבושם הנמכר ביותר בעולם, על-פי ספר השיאים של גינס.
משנת 1963 ועד לשנת 2000 הפעילה החברה מפעל ישראלי באשדוד.
ביום 16 ביוני 2022, תשעים שנה לאחר הקמתה, הכריזה החברה על פשיטת רגל[דרוש מקור].
ב-9 באוגוסט 2022 הודיעה כי קיבלה הלוואה בסך מיליארד וחצי שקלים לצורך ארגון מחדש[דרוש מקור].
ג'ף ג'ונס

| --- | --- |

ג'ף ג'ונס, 2011
 לידה:  25 בינואר 1973 (בן 51) דטרויט, ארצות הברית 
 מדינה:  ארצות הברית 
 לאום:  ארצות הבריתאמריקני
 עיסוק:  כותב קומיקס, תסריטאי
 מקום לימודים:  אוניברסיטת המדינה של מישיגן, תיכון קלארקסון 
 שפות היצירה:  אנגלית 
 תחום כתיבה:  קומיקס
 סוגה:  גיבורי על
 יצירות בולטות:  גרין לנטרן: לידה מחדש פלאש: לידה מחדש המשבר האינסופי מלחמת חיל סינסטרו הלילה האפל ביותר היום הבהיר ביותר Teen Titans Vol.3 Justice Society of America Vol.3
 תקופת הפעילות:  מ-1997
 פרסים והוקרה:  הכותב הטוב ביותר: Wizard Fan Award (2005-2006) Project Fanboy Award (2008-2009) Spike TV Scream Awards (2009-2010)
 ghostmachinepro.com
 
ג'ף ג'ונס (באנגלית: Geoff Johns, נולד ב-25 בינואר 1973 בדטרויט, מישיגן) הוא קומיקסאי, תסריטאי ומפיק טלוויזיה אמריקאי, הידוע בעבודותיו עבור חברת DC קומיקס. בשנים 2010 עד 2018 הוא שימש בתפקיד מנהל מחלקת הקריאייטיב של החברה, במיוחד לדמויות כגרין לנטרן, פלאש וסופרמן.
ביוגרפיה

ג'ונס נולד בדטרויט, מישיגן והוא ממוצא לבנוני-אמריקני. הוא גדל בפרוורי גרוס פוינט וקלארקסטון, ומצעירותו קרא חוברות קומיקס, בעיקר אלה של DC קומיקס וורטיגו. הוא התעניין בקולנוע, ולאחר סיום התיכון ואוניברסיטת מישיגן, עבר ללוס אנג'לס.
הוא מתגורר בלוס אנג'לס ליד עמיתיו למקצוע ג'ף לואב, ג'יימס רובינסון וסטרלינג גייטס. אחותו הצעירה קורטני הייתה בין קורבנות טיסה 800 של TWA בתאריך 17 ביוני 1996. דמותה של קורטני ויטמור מבוססת עליה.
ג'ונס אהב בצעירותו את סרטיו של הבמאי ריצ'רד דונר, במיוחד את הגוניס ושני סרטי סופרמן הראשונים, אשר לדעתו של ג'ונס לכדו את מהותה של הדמות והיו מסרטיו הטובים ביותר.
ביוגרפיה > קריירה

כשעבר ללוס אנג'לס, ג'ונס התקשר למשרדו של דונר בבקשה להתמחות, והחל לעבוד בהעתקת תסריטים. לאחר כחודשיים, הוא נשכר כעוזר הפקה לדונר. בזמן שעבד על הסרט תאורית הקשר של הבמאי, ג'ונס ביקר בניו יורק ונפגש עם עורך חברת DC קומיקס אדי ברגנזה, מה שהצית בו מחדש את אהבתו לקומיקס. ברגנזה הזמין את ג'ונס לסיור בחברה והציע לג'ונס את ההזדמנות להעלות רעיונות, מה שהוביל את ג'ונס להעלות לאחר שנה את הרעיון לחוברות Stars and S.T.R.I.P.E, בהן כיכבו סטאר ספנגלד גירל (Star Spangled Girl) ואביה החורג. ג'ונס קיווה לכתוב קומיקסים שוליים, עד שנפגש עם התסריטאים דייוויד ס. גוייר וג'יימס רובינסון, שעבדו בזמנו על הכותר JSA. לאחר שקרא את Stars and S.T.R.I.P.E, רובינסון הציע לג'ונס שותפות בכתיבת JSA בשנת 2000, ומאוחר יותר ג'ונס נתן לו ולמייק קרלין קרדיט על חסותם.
בשנים 2000 עד 2005 ג'ונס היה חבר בצוות הכותבים של חוברות פלאש.
לאחר שכתב את The Avengers United בשנת 2001 ו-Avengers Icons: The Vision בשנת 2002 עבור חברת מארוול קומיקס, ג'ונס פיקח על הרצתם המחודשת של כותרי הוקמן והכרך השלישי של כותר הטיטאנים הצעירים בשנת 2003. בתקופה זו, ג'ונס כתב את חוברת מספר 67 של כותרי ויצ'בלייד מבית אימג' קומיקס ואת המהדורה המוגבלת Tomb Raider: Scarface' Treasure.
ג'ונס היה האחראי להחזרתו לחיים של הגרין לנטרן האל ג'ורדן במיני סדרה "גרין לנטרן: לידה מחדש" משנת 2005, וכן להרצת החוברות שבאו בעקבותיה.
בשנת 2006, ג'ונס כתב את הפרק Ancienct History של סדרת האנימציה ליגת הצדק ללא גבולות, בו כיכבו הוקמן, הוקגירל, ויקסן, ג'ון סטיוארט וגנב הצללים. עבד במשותף עם מתיו סנרייך על סרט האנימציה Naughty or Nice מסדרת רובוט צ'יקן. עבודתו בסרט הביאה אותו להמשיך ולשתף פעולה בעונה הרביעית של רובוט צ'יקן.
ג'ונס עמד בראש הסיפור מלחמת חיל סינסטרו. הוא היה גם הכותב הראשי באירוע הקרוסאובר המשבר האינסופי, המשך לאירועי המשבר בעולמות האינסופיים של שנת 1985. בעקבות כך, ג'ונס היה לאחד מצוות הכותבים של סדרת "52" משנים 2006–2007, יחד עם מארק וייד, גרנט מוריסון וגרג רוקה.
בשנת 2006, ג'ונס עבד בשנית עם ריצ'רד דונר על סדרת חוברות Action Comics של סופרמן. באוגוסט 2007, ג'ונס וג'ף קאץ הריצו מחדש את סדרת כותרי בוסטר גולד.
בכנס קומיק-קון של שנת 2008, שנערך בסן דייגו, נודע כי ג'ונס יצוות למאייר אית'ן ואן סקייבר בשנית למיני סדרה "פלאש: לידה מחדש" משנת 2009, אשר עסקה בשובו של בארי אלן כפלאש העיקרי. הוא כתב את המיני סדרה "לגיון שלושת העולמות" של לגיון גיבורי-העל משנים 2008–2009, וכן את המהדורה המוגבלת "זעם הפקחים האדומים" שהובילה לאירועי המשבר האחרון, יחד עם המאייר שיין דייוויס. ג'ונס סיפר מחדש את סיפור מקורו של סופרמן בחוברות Superman: Secret Origin משנת 2009, יחד עם המאייר גארי פרנק. ג'ונס ופרנק שיתפו פעולה גם ברומן הגרפי מחוץ להמשכיות של באטמן, Batman: Earth One משנת 2010, הראשונה בסדרת חוברות שיגדירו מחדש את האביר האפל.
ב-18 בפברואר 2011 ג'ונס קיבל את תפקיד מנהל מחלקת הקריאייטיב בחברת DC קומיקס. הוא ציין כי התפקיד לא ישפיע על מלאכת הכתיבה שלו.
ג'ונס הוא הכותב הראשי של משחק התפקידים מרובה המשתתפים "יקום DC אונליין".
בשנים 2016 עד 2018 ג'ונס היה המנהל של אולפן DC Films. ג'ונס הוא תסריטאי של הסרט "אקוומן" יחד עם ג'יימס ואן ותסריטאי של הסרט "וונדר וומן 1984" יחד עם פאטי ג'נקינס ודייוויד קלהאם.
הערות שוליים

1 2  ברנט לאנג, Geoff Johns Exiting as DC Entertainment President and Chief Creative Officer, וראייטי, ‏2018-06-11 (באנגלית אמריקאית)
↑  All Good Things...: Geoff Johns Leaves "The Flash" With #225, CBR, ‏2005-05-22 (באנגלית אמריקאית)
| --- | --- |
בקרת זהויות :  NLI: 987012501125305171  PLWABN: 9810590422705606  BIBSYS: 1499865477535  BNE: XX1639057  BnF: cb15569034f (data)  CANTIC: a19425685  GND: 132343738  ISNI: 0000 0001 1574 1942  LCCN: nb2003000533  NKC: xx0133565  NLA: 40291392  NLK: KAC201102944  NTA: 339154683  RERO: 02-A023612319  SUDOC: 084277629  Trove: 1445405  VIAF: 39694287   WorldCat (עם VIAF): 39694287
קלייר בבינו-פונטנוט

| --- | --- |

 לידה:  1964 (בת 60 בערך) ארצות הברית אופלאוסס, לואיזיאנה, ארצות הברית 
 מדינה:  ארצות הברית 
 מקום מגורים:  אופלאוסס 
 השכלה:  Dedman School of Law  בית הספר לניהול קלוג  בית הספר לעסקים של הרווארד  Southern University Law Center  אוניברסיטת לואיזיאנה בלאפייט 
 מעסיק:  להאכיל את אמריקה 
 תפקיד:  חבר דירקטוריון (2022) 
 
קלייר בבינו-פונטנוט (באנגלית: Claire Babineaux-Fontenot; נולדה בשנת 1964) היא מנכ"לית חברת להאכיל את אמריקה (אנ'), בנק מזון לאומי ברחבי ארצות הברית. בשנת 2020, מגזין טיים כלל אותה ברשימת טיים 100.
שנותיה המוקדמות והשכלה

בבינו-פונטנוט נולדה באופלוסאס, לואיזיאנה ולמדה באוניברסיטת לואיזיאנה בלפאייט והמרכז למשפטים באוניברסיטה הדרומית. כשגדלה, הוריה, וורן ומרי אליס בבינו טיפלו ביותר ממאה ילדים באמצעות שילוב של לידה, אימוץ ואומנה. הוריה הוכנסו בסופו של דבר להיכל התהילה הלאומי לאימוץ בשנת 2008.
קריירה

לאחר שסיימה את לימודיה במכללה, בבינו-פונטנוט בילתה 13 שנים בתפקידים בכירים בוולמארט, כולל סמנכ"לית כספים וגזברית, ומילאה תפקידי ניהול באדמס וריס, LLP ו-PwC. היא גם הייתה עוזרת המזכירה של משרד המשפטים האמריקאי ושופטת המשפט המנהלי של מחלקת שירות המדינה בלואיזיאנה. לאחר שעברה טיפול למחלת הסרטן בשנת 2015, עזבה בבינו-פונטנוט את וולמארט כדי "להעניק לה את הזמן ללקט קצת תובנות כיצד להשתמש בקולה בצורה הטובה ביותר להשפעה חיובית על חייהם של גברים ונשים אחרים הסובלים מסרטן".
בשנת 2018 מונתה בבינו-פונטנוט למנכ"ל דירקטוריון להאכיל את אמריקה. במהלך מגפת הקורונה, מגזין טיים כלל אותה ברשימת טיים 100 בשנת 2020. היא הצטרפה גם לוועד המנהלים של ניו יורק.
חיים אישיים

לבבינו-פונטנוט ולבעלה, בארי פונטנוט, יש שני ילדים והם מתגוררים בספרינגדייל, ארקנסו.
הערות שוליים

↑  Kelly, Keyaira (24 באפריל 2020). "Feeding America CEO is on a mission to feed the nation's hungry". thegrio.com. TheGrio. נבדק ב-4 במאי 2021. {{cite web}}:  (עזרה)
↑  Clifford, Catherine (12 ביוני 2020). "Feeding America CEO: How growing up with 107 brothers and sisters helped make me successful". cnbc.com. CNBC. נבדק ב-4 במאי 2021. {{cite web}}:  (עזרה)
↑  "Feeding America Grabs New CEO From Walmart". The NonProfit Times. 26 בספטמבר 2018. נבדק ב-4 במאי 2021. {{cite news}}:  (עזרה)
↑  Sasso, Kelly (20 בפברואר 2017). "Breast cancer diagnosis takes Walmart Executive down new path". 4029tv.com. נבדק ב-4 במאי 2021. {{cite web}}:  (עזרה)
↑  Daigle, Adam (26 בספטמבר 2018). "Opelousas native named CEO of Feeding America". The Acadiana Advocate. נבדק ב-4 במאי 2021. {{cite news}}:  (עזרה)
↑  Tu, Jessie (24 בספטמבר 2020). "Meet the women on TIME's Most Influential List". womensagenda.com. נבדק ב-4 במאי 2021. {{cite web}}:  (עזרה)
↑  "Claire L. Babineaux-Fontenot and Paula A. Steiner join New York Life Board of Directors". news.yahoo.com. 4 בינואר 2021. נבדק ב-4 במאי 2021. {{cite web}}:  (עזרה)
↑  "Senior Vice President and Chief Tax Officer". bwlfoundation.org. נבדק ב-4 במאי 2021. {{cite web}}:  (עזרה)